วันนี้มากินมายเวียดนามสาขาสวนดอกปาร์ค ร้านไม่ใหญ่มาก ทีโต๊ะประมาณ 5-6 โต๊ะ แต่ก็นั่งได้สบายดี วันนี้สั่งแค่ 2 อย่าง มากัน 2 คนกลัวทานไม่หมดค่ะ

สั่งแหนมเนืองมา 1 ชุดราคา 140 บาท 
ได้เครื่องแหนมเนืองมากับผักที่ทางร้านนำมาเสิร์ฟให้ตั้งแต่แรกแล้ว แล้วก็มีน้ำจิ้มมาให้ถ้วยละคนค่ะ ชอบรสชาติน้ำจิ้มของร้านนะ อร่อยดี กลมกล่อม อาจจะติดหวานนิดนึง

ขนมเบื้องญวณ ออกมาเสิร์ฟหลังจาก 15 นาที (พนง.บอกก่อนว่ารอ  15 นาทีค่า) เห็นแล้วแอบตกใจขนาด มีความใหญ่ ดีแล้วที่สั่งแค่ 2 อย่าง อันนี้อร่อยเลยล่ะ แป้งกรอบ ไส้เยอะ มีกุ้งด้วยน้า ราคา 85 บาท ตัวน้ำจิ้มจะเปรี้ยวๆหน่อย อร่อยดีค่ะ 